**Naziv obveznika: OSNOVNA ŠKOLA SVETA MARIJA**

**Poštanski broj i sjedište: 40326 Sveta Marija**

**Adresa: Andrije Habuša 29/A**

**Šifra općine: 607**

**Broj RKP: 14291**

**Matični broj: 1329472**

**OIB: 78930696863**

**Razina: 31**

**Razdjel: 000**

**Šifra djelatnosti: 8520**

**BILJEŠKE**

**UZ FINANCIJSKA IZVJEŠĆA**

**01.01.-31.12.2022.**

**Obrazac PR-RAS**

**1.Prihodi poslovanja**

**Šifra 6 – Prihodi poslovanja**

U razdoblju od 01.01.-31.12.2022. prihodi poslovanja (razred 6) iznose 4.429.005,56 kuna i veći su od ostvarenih u 2021. godini za 8,4%.

**Šifra 6361: Pomoći iz inozemstva i od subjekata unutar opće države**

Tekući pomoći proračunskim korisnicima iz proračuna koji im nije nadležan predstavljaju sredstva za plaće i ostale izdatke za zaposlene koje doznačuje Ministarstvo znanosti i obrazovanja. U prosincu 2022. primljen je od MZO iznos od 10.000,00 kn za provođenje programa izvannastavnih aktivnosti (provođenje programa u 2023. godini).

Općina Sveta Marija sufinancira prehranu učenicima.

Kapitalne pomoći proračunskim korisnicima iz proračuna koji im nije nadležan predstavljaju sredstva dobivena za nabavu udžbenika i sredstva za nabavu knjiga za školsku knjižnicu.

**Šifra 6381: Pomoći temeljem prijenosa EU sredstava**

U 2022. godini učenici temeljem projekta Školske sheme dobivaju dodatne obroke mlijeka i voća, a dobivena su i sredstva iz projekta „Školski obroci svima“ kojim se osiguravaju obroci učenicima u nepovoljnom socijalnom položaju.

**Šifra 6526: Ostali nespomenuti prihodi**  odnose se na prihode od uplate učenika za prehranu u školskoj kuhinji, članarinu Školskog sportskog kluba, članarinu Kluba prijatelja knjige, izgubljene udžbenike te uplate učenika za jednodnevne izlete odnosno terensku nastavu.

**Šifra 6631: Tekuće donacije**

Tekuća donacije koje su ostvarene:

-GKP Pre-kom za sudjelovanje u eko-kvizu = 500,00 kn

-Muraplast Kotoriba za učionicu na otvorenom = 2.000,00 kn

-Inner Whell klub Prelog za učionicu na otvorenom = 2.000,00 kn

-Koncept putovanja za troškove pedagoške pratnje na izletu = 1.700,00 kuna

-Tehnix Donji Kraljevec za učionicu na otvorenom = 10.000,00 kn

-Crvenog križa iz sredstava Solidarnosti = 404,00 kn

-rabat nakladnika za časopise i testove =819,30 kn

-Unimer Čakovec za sakupljeni stari papir = 2.198,00 kn

-za sakupljene stare baterije – 1.072,00 kn

**Šifra 67: Prihodi iz nadležnog proračuna za financiranje redovne djelatnosti** prihodi su od Međimurske županije sukladno Odluci o kriterijima, mjerilima i načinu financiranja rashoda osnovnih škola u Međimurskoj županiji. Primljena su i sredstva u iznosu od 70.000,00 kuna za nabavu klupa i ormara za učionice, 24.871,25 kn za zamjenu bojlera, 9.600 kn za rad stručnjaka za tehničku podršku u projektu e-škole te 2.000,00 kn za sakupljeni stari papir.

**2.Rashodi poslovanja**

**Šifra 3113: Plaće za prekovremeni rad** povećane su odnosu na 2021. godinu, a uzrok ovog povećanja je veći broj sati zamjena nenazočnih učitelja.

**Šifra 312:** U ostale rashode za zaposlene uključen je i trošak regresa za 2022. godinu (prava temeljem važećih kolektivnih ugovora za zaposlenike u osnovnom školstvu) čija će isplata biti u siječnju 2023. godine, kada će biti osigurana i sredstva.

**Šifra 32: Materijalni rashodi**

Značajna odstupanja od prethodne godine:

-Šifra 3211: Službena putovanja – u 2022. godini stručna usavršavanja su se u odnosu na 2021. održavala i uživo, a također su učitelji odlazili s učenicima na izlete, terensku nastavu i izlete

-Šifra 3212: Naknada za prijevoz – iznos naknade za prijevoz povećan je zato jer se nastava odvijala uživo a ne na daljinu, a povećano je i pravo na naknadu prema novom Temeljnom kolektivnom ugovoru za službenike i namještenike u javnim službama

-Šifra 3222: Materijal i sirovine – povećan je trošak nabave namirnica i potrošnog materijala za školsku kuhinju radi odvijanja nastave uživo i povećanja cijena namirnica, a učenici su imali i dodatan obrok

-Šifra 3223: Energija – troškovi energenata smanjeni su zbog primjene objedinjene javne nabave plina čime je postignuta povoljnija cijena, a također i zbog blage zime

-Šifra 3224: Materijal i dijelovi za tekuće i investicijsko održavanje –zamijenjene su vatrogasne cijevi za vanjske ormariće hidrantske mreže, najveći iznos predstavlja nabava materijala za učionicu na otvorenom

-Šifra 3225: –nabavljene su klupe i ormari za učionice, vanjski koševi za smeće, dva računala i dva monitora,

-Šifra 3231: Usluge telefona, pošte i prijevoza – plaćen je prijevoz učenika autobusom na terensku nastavu i izlete

-Šifra 3236: Zdravstvene i veterinarske usluge - troškovi zbog plaćanja testiranja na COVID-19, nije bilo izdataka za sistematske preglede temeljem kolektivnog ugovora

-Šifra 3237: plaćeni su troškovi nalaza psihologa i logopeda za utvrđivanje psihofizičkog stanja učenika

-Šifra 3296: Troškovi sudskih postupaka – plaćeni su troškovi nastali po pravomoćnim sudskim presudama za tužbe djelatnika za isplatu razlike osnovice

-Šifra 3299: Ostali nespomenuti rashodi poslovanja povećani su radi troškova izleta i terenske nastave učenika

**3. Rashodi za nabavu nefinancijske imovine**

**AOP 344 – Rashodi za nabavu nefinancijske imovine-** nabava knjiga za školsku knjižnicu, udžbenika za učenike.

**Višak prihoda i primitaka raspoloživ u sljedećem razdoblju**

Za razdoblje 1.1.-31.12.2022. ostvaren je višak prihoda i primitaka u izvještajnom razdoblju u iznosu od 43.334,55 kn (višak prihoda za školsku kuhinju, višak prihoda od MZO za doznačena sredstva za izvannastavne aktivnosti). Višak prihoda poslovanja iz prethodnih godina od 66.683,51 umanjen je za 1.339,98 radi zatvaranja obveza i potraživanja iz prethodnih godina (potraživanje od vrtića za zejdničke troškove kada su vrtić i škola dijelili istu zgradu, nedostatnih sredstava za plaćanje doprinosa za stručno usavršavanje zbog promjena osnovica za doprinose, zatvaranje obveza i potraživanja prema dobavljačima radi usklađivanja sa stvarnim stanjem). Ukupan višak prihoda i primitaka raspoloživ u sljedećem razdoblju iznosi 108.687,08 kn.

**Obrazac BIL**

IMOVINA

Značajnija odstupanja na stanje 1. siječnja 2022. godine

Šifra 0221: Uredska oprema i namještaj – isknjižene su klupe bez sadašnje vrijednosti, koje su zamijenjene novima, a te nove klupe i ormari knjiženi su kao sitni inventar. Isknjižena je umrežena računalna učionica dobivena od MZO 2003. godine, te neispravna računala.

Šifra 02922: Ispravak vrijednosti postrojenja i opreme – isknjižene je ispravak vrijednosti otpisanih klupa, računalne učionice te računala.

Šifra 02924: Ispravljeno je pogrešno knjiženje ispravka vrijednosti udžbenika

Šifra 042: nabavljeni su klupe i ormari za učionice, dva računala i dva monitora, mikrovalna i štapni mikser za kuhinju, vanjski koševi za smeće

Šifra 51: Građevinski objekti u pripremi – županija je prenijela ulaganja iz 2021. i 2022. u izgradnju sportske dvorane

Šifra 129: Ostala potraživanja –potraživanja za bolovanja na teret HZZO-a

Šifra 16: Potraživanja za prihode poslovanja – potraživanja za Školsku shemu i potraživanja za uplatu učenika za kuhinju za prosinac 2022. godine.

Šifra 193: Kontinuirani rashodi budućih razdoblja – knjižena je plaća za prosinac 2022. godine koja dospijeva u siječnju 2023. godine

OBVEZE I VLASTITI IZVORI

Značajno su povećani vlastiti izvori iz proračuna zbog prijenosa ulaganja Međimurske županije iz 2021. i 2022. godine u izgradnju školske sportske dvorane.

Izvršena je korekcija manjka prihoda od nefinancijske imovine za dobivena sredstva za udžbenike i lektiru.

U bilanci se kao izvanbilančni zapisi vode, sukladno dobivenim uputama, oprema (tableti, ormarići za punjene, projektori i prijenosna računala) koju je škola dobila iz projekta Podrška provedbi Cjelovite kurikularne reforme faza II, a za koju od strane Ministarstva znanosti i obrazovanja još nije dobivena odluka o prijenosu vlasništva.

Okončani su sudski sporovi po pokrenutim tužbama zaposlenika za razliku isplate osnovice plaće te su smanjeni izvanbilančni zapisi.

**Obrazac P-VRIO**

U 2022. godini Općina Sveta Marija donirala je 2 interaktivne ploče u ukupnoj procijenjenoj vrijednosti od 23.000,00 kn. Međimurska županija prenijela je ulaganja u izgradnju sportske dvorane u 2021. i 2022. godini u iznosu od 4.285.22,59 kn.

**Obrazac OBVEZE**

Nedospjele obveze čine obveze za obračunatu a nedospjelu plaću za mjesec prosinac 2022. (isplaćeno 12 plaća u 2022. godini), ostale obveze (obveze za nedospjele troškove električne energije, plina, telefona i dr. za prosinac 2022.) te međusobne obveze proračunskih korisnika za naknadu za bolovanje na teret HZZO-a.

**Obrazac RAS-FUNKCIJSKI**

Osnovna škola Sveta Marija obavlja uslugu osnovnoškolskog obrazovanja uvedenu na Šifri 0912 Osnovno obrazovanje. Na Šifri 196 Dodatne usluge u obrazovanju uvedene su usluge prehrane učenika u školskoj kuhinji.

Sveta Marija, 31. siječnja 2023.

RAVNATELJICA:

Gorana Šavora Peter, prof.